
Kasutusloa andmine ( Haigla tn 1)

 
1. ASJAOLUD JA MENETLUSE KÄIK
18.08.2020 ehitisregistri keskkonda laekus läbivaatamiseks Haigla tn 1 haiglahoonesse, ehitisregistri kood 118010247, paigaldatud tulekahjusignalisatsioonile kasutusloa taotlus nr 2011371/13260. Taotlusele on lisatud ehitusprojekt, projekteerija AS Eleväli, töö nr 00320_v01_EN,  ning ehitusdokumentatsioon.

18.08.2020  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2012371/14203, menetluse nr 225723 ning eelnõu suunatud Päästeametile kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 19.08.2020  koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks.
[bookmark: _GoBack]12.10.2020  hoone omaniku esindaja  taasesitas järelevalve osakonnale ehitiste nõuetele vastavuse kontrollimise akti. Kõik kaasatud isikud - ehitusettevõtja, omanikujärelevalve vastutavad spetsialistid ning omaniku esindaja hindasid Haigla tn 1 haiglahoonesse paigaldatud  tulekahjusignalisatsiooni nõuetele vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustikus § 55 loetletud põhjused kasutuslubade väljastamisest keeldumiseks puuduvad.
 
Kasutusloa menetlus toimus ehitisregistri elektroonilises keskkonnas. Ehitusdokumentatsioonis on avastatud puuduseid, ehitisregistri elektroonilise keskkonna kaudu kasutusloa taotlus on tagastatud puuduste kõrvaldamiseks.

14.09.2020 ehitisregistri elektroonilisse keskkonda laekus kõrvaldatud puudustega kasutusloa taotlus nr 2011371/13260-2 edaspidiseks menetlemiseks. On genereeritud uus kasutusloa eelnõu nr   2012371/14203-2.

25.09.2020 ehitisregistri elektroonilises keskkonnas kõik kaasatud isikud  kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt Haigla tn 1 haiglahoonesse, ehitisregistri kood 118010247, paigaldatud tulekahjusignalisatsioonile kasutusloa andmisest keeldumise põhjused puuduvad ning võib anda kasutusloa

 2.   ÕIGUSLIKUD ALUSED
2.1.    Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.      Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2   
 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

 3. OTSUS
Väljastada Haigla tn 1 haiglahoonesse, ehitisregistri kood 118010247, paigaldatud tulekahjusignalisatsioonile kasutusluba.

4. RAKENDUSSÄTTED
4.1. Korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

